Mis muudab töökuulutuse atraktiivseks...: 2013
Postitaja: helo tamme kell 05:20 Kommentaare ei ole:
Sotsiaalmeedia kui võimalus tööandja brändi kommunikeerimiseks
Tööandja bränding hõlmab endas nii organisatsiooni kultuuri arendamist kui ka kommunikeerimist, millega näidata välisele sihtrühmale, et ollakse eelistatud tööandja. Üks võimalikest kanalitest tööandja brändingu kommunikeerimisel on sotsiaalmeedia kasutamine, kus läbi erinevate postituste ettevõte saab oma identiteeti ihaldatud sihtrühmani viia.
2013. aastal Institute of Employment Studies poolt Acas-e jaoks läbi viidud uuringu, kus uuriti personalitöö eest vastutavatelt isikutelt, kes kasutavad sotsiaalmeediat värbamiskanalina, miks nad seda teevad. Kolm kõige sagedamini välja toodud põhjust olid: (1) ligipääs suuremale hulgale kandidaatidele, kui traditsioonilisi kanaleid kasutades, (2) lihtne kasutada ja (3) madalad kulud.
Kuna sotsiaalmeedia hõlmab endas palju erinevaid kanaleid, siis ei hakka täna kõigil peatuma vaid kirjutan täna Facebookist. Võimalik, et teen järgmise väitega kellelegi liiga, kuid minu arvates on Facebook Eestis alahinnatud ja ilmselgelt liiga vähe kasutatud värbamiskanal. Ülemaailmselt on Facebooki kasutajate arv ca 1,15 miljardit, Eestis on kasutajaid väidetavalt ca 540 tuhat. Lisaks peetakse Facebooki üldse üheks külastatuimaks veebileheks.
Möödunud nädalal jäi mulle Facebookis korduvalt (seda jagasid mitmed sõbrad kui ka oli see välja toodud ühes töövahenduse grupis) silma ADM Interactive töökuulutus, millega otsiti töötajaid erinevatele ametikohtadele. Rõõm on siinkohal näha ka seda, et isegi ilma kingi ja preemiate lisamiseta on nimetatud kuulutus paljudele silma jäänud ning nad on märkinud selle meeldivaks või seda jaganud.
Toon siinkohal välja ka antud ettevõtte poolt ühe CVKeskuses avaldatud töökuulutuse. Selle puhul paistab silma just ettevõtte poolt pakutav: välja on toodud erinevad ettevõttele omistatud auhinnad ning lisaks teksti sisse on hüperlinkidega lisatud: „rõõm koos töötada“ ja „töökeskkond Rotermanni kvartalis“.
Kas sa teadsid?:
1) fotoga postitused saavad väidetavalt 39% rohkem tähelepanu (ehk klikke, meeldimise ja kommentaare)
2) tähelepanu postituse avaldamise nädalapäeval: väidetavalt on töönädala teine pool soodusaeg postituste tegemiseks, parimateks päevadeks peetakse siin neljapäeva ja reede.
- Kasuta Facebooki oma tööandja brändi kuvandi kommunikeerimiseks – tee sinna pidevalt ettevõtte tegevusi puudutavaid postitusi (sh erinevad tegevused tööandjana).
- Avalda töökuulutusi oma ettevõtte Facebooki lehel, nii võid jõuda ka passiivsete tööotsijateni, kes ise hetkel tööd ei otsi.
- Kui tahad ise valida töötajate sihtrühma, kelleni töökuulutustega jõuda tahad, võid Facebookis kasutada ka tasulist teenust – siin saad valida, kelleni sinu kuulutus jõuab, märgistades endale sobilikud kasutajad soo, vanuse, hariduse, keeleoskuse, ametikoha jpm taoliste kriteeriumite alusel.
Postitaja: helo tamme kell 14:19 Kommentaare ei ole:
Postitaja: helo tamme kell 02:45 Kommentaare ei ole:
Postitaja: helo tamme kell 07:42 Kommentaare ei ole:
Lugu sellest, kuidas töökuulutusega stereotüüpe purustada
Möödunud nädalal kirjutasin sellest, kui oluline on see, et töökuulutus oma lugu räägiks. Ettevõte, kes parasjagu värbab, peab vaatama, kuidas suure hulga töökuulutuste hulgast kandidaadi tähelepanu võita ja teda kõnetada.
Möödunud nädala töökuulutustest jäi mulle silma kolm G4Si kuulutust, millest igaüks rääkis oma lugu. Kui Tallinna lennujaama kuulutuses, millega otsitakse lennujulgestuse töötajaid, on kujunduses välja toodud lennuvälja foto, millel on kujutatud nii lennukit kui ka tööandja logodega autot. Siis Prisma Peremarketi kaubandusketi töötaja kuulutust on illustreeritud lisaks logodele ka kaupluse fotodega ning lahke end konkreetse olemusega turvatöötajaga. Solarise kuulutusel on aga lisaks tuledes keskusele välja toodud kahe – mehe ja naise – vormis turvatöötaja foto. Kõigi nende eelnimetatud kuulutustega üritab ettevõte tööotsijale võimalikult täpselt näidata töö vakantsel ametikohal.
Stereotüüpselt assotsieerub turvatöötaja paljudele kindlasti mehena. Oli ju kunagi kasutuses ka mõiste turvamees, mille puhul pani juba ametinimetus kaudselt paika, keda antud ametis töötamas nähakse. Kuigi tänaseks on enamus meist kindlasti juba harjunud naisturvatöötajate nägemisega kaupluste, büroodes ja mujal, on stereotüüpset mõtlemist raske muuta ning seetõttu peab ettevõte, kes soovib nn klassikalistele meeste või naiste ametikohtadele värvata ka vastassoost isikuid, vaatama, kuidas oma vastavasisulist sõnumit edastada. Üks võimalus ongi seda teha foto kaudu nagu G4Si Solarise kuulutuses seda tehtud on - naine, kes näeb naisturvatöötaja fotoga töökuulutust hakkab mõtlema: „näe, ka naised teevad seda tööd, järelikult ka mina võiksin teha.“ Teine võimalus on muidugi kuulutuse tekstis märkida, et töö sobib nii naistele kui ka meestele.
Kolmandaks võimaluseks on aga üle vaadata kuulutuse tekst ja stilistika ning kasutada rohkem vastava soo-põhiseid sõnu, keda värvata soovitakse.
Leidsin hiljuti just 2011. aastal D. Gaucheri, J. Frieseni ja A.C. Kay poolt Ameerikas läbi viidud uuringu, millega nad uurisid soopõhiste sõnade kasutamist töökuulutustes ja töökirjeldustes ning nende mõju tööotsijatele.
Nimetatud uuringu läbiviijad leidsid nimelt, et stereotüüpses mõistes meestetöö töökuulutused, kus on kasutatud feminiinseid sõnu, pakuvad naistööotsijatele rohkem huvi kui sama tööd puudutavad kuulutused, kus on kasutatud maskuliinseid sõnu (samale järeldusele jõuti ka meeste puhul). Veelgi enam, kui taolises kuulutuses on kasutatud maskuliinseid sõnu, siis võib see naiskandidaate hoopis eemale peletada, kuna tunnevad, et töö ei ole neile.
Antud uuringu raames uuriti ka 493 tüüpilist naiste- või meestetööde töökuulutust ning sellest tulenevalt koostati nimekiri maskuliinsetest ja feminiinsetest sõnadest töökuulutustes. Maskuliinsed sõnad: domineeriv, sõltumatu, loogika, eesmärk, arvamus, põhimõte, kangekaelne, enesekindel jne.
Feminiinsed sõnad: viisakas, tagasihoidlik, vastutustundlik, teisi arvestav, koostöö, tundlik, usaldus, lojaalne jne.
- Kasuta töökuulutuses fotomaterjali, mis aitaks tööotsijal tööst paremini aru saada: vormiriietust kandvad töötajad töökohal, töötajad erinevaid tööülesandeid täitmas, fotod erinevatest ettevõtte põhitegevusaladest jne.
- Panusta oma kuulutustesse rohkem kui teised ning portaalide poolt pakutava kujunduse asemele koosta ise kuulutused. Erinevate vakantsete ametikohtade kohta koosta (või lase koostada) erinevad töökuulutused.
- Kui otsid töötajaid ametikohtadele, mida stereotüüpselt on täidetud teatud soo poolt, aga sooviksid sinna mõlemast soost töötajaid leida, siis kajasta seda informatsiooni kas avalikult või ka „peidetult“ oma kuulutuses. Selleks võid kasutada vastavat fotomaterjali, feminiinset või maskuliinset sõnastust või lihtsalt välja tuua, et töö sobib nii meestele kui ka naistele.
Postitaja: helo tamme kell 12:54 Kommentaare ei ole:
Korralda kandidaatide leidmiseks värbamisüritus!
Mõni meist tahab lapsena saada kosmonaudiks, mõni arstiks või müüjaks – lapsena on meil kõigil oma unistused ja ootused – just sellised lapsepõlve unistused meenusid, kui nägin möödunud nädalal Töötukassa poolt Facebook’is avaldatud reklaami, kus otsitakse töötajaid Pariisi Disneyland’i. Just nimelt Disneyland’i! Tõepoolest nagu unistuste täitumine – milline laps ei taha saada Disneyland’i ja nüüd täisealisena on võimalik sinna minna ning selle eest makstakse veel palkagi!
Hea töökuulutuse üheks tunnuseks on sobilikes kandidaatides huvi tekitamine. Eeldab see aga oma potentsiaalsete kandidaatide sihtrühma tundmist ja teadmist, millega tähelepanu äratada. Ilmselgelt ei pea tähelepanu äratamiseks alati midagi naljakat või veidrat oma kuulutusse lisama – oluline on lihtsalt see, et sõnum jõuaks kandidaatide sihtrühmani ja läheks neile korda.
Mis siis on need näitajad, millega Töötukassa, vahendades Disneyland’i tööpakkumisi, on suutnud eristuda? Lugu rääkiv kuulutust – poiss skafandris äratas minus tähelepanu ja usun, et tekitab huvi ka teistes. Lisaks sellele, et kuulutus on visuaalselt atraktiivne, muudab selle eriliseks veel 2014. aasta märtsis toimuv värbamisüritus.
Kui antud kuulutuse vormil on välja toodud ainult üldine info, siis täpsemat informatsiooni leiab huviline mitmetest erinevatest kanalitest nagu näiteks Töötukassa lehelt või skänneerides QRkoodi ka Disneyland’i Facebook’i Casting’u lehelt. Kus on lisaks konkreetsete töökohtade ja nõuete nimetamisele välja toodud ka töötajatele pakutav, alates töötasust ja soodustingimustel toitlustamisest, lõpetades reisikulude osalise katmise ja transpordikulude kompenseerimisega. Kusjuures, pange tähele, välja on toodud konkreetsed summad, mitte üldine lubadus.
- - tunne oma kandidaatide sihtrühma ja koosta JUST NEILE kordamineva visuaaliga töökuulutus, mõtle, kas ja kuidas oleks sul võimalik sellega oma lugu jutustada.
- - kui planeerid korraga rohkem töötajaid värvata võiksid mõelda värbamisürituse (või infotunni) korraldamisele potentsiaalsetele kandidaatidele. Soovituslik on ürituse detailid juba töökuulutustes välja tuua.
- - kui pakud oma töötajatele tasuta (või soodustingimustel) toitlustust, transporti, elukohta – siis too ka sellekohane info kuulutuses välja.
Postitaja: helo tamme kell 13:21 Kommentaare ei ole:
Võimalus eristumiseks: märgiste ja auhindade lisamine töökuulutusele
Hetkel on tööturul enam kui 20,000 tööpakkumist, registreeritud töötus üha väheneb ning teemaga kursis olevatele inimestele on juba mõnda aega ilmselge, et lihtsalt tööta kodus istuvaid ja häid tööpakkumisi ootavaid inimesi just väga palju ei ole. Ettevõtted võivad muidugi loota sellele, et leiavad hea kandidaadi mujalt ettevõttest ja nö ostavad ta üle või kasutades alternatiiv varianti – värbavad tööle inimese, kes vajab ettevõttepoolset suuremat juhendamist ja õpetamist.
Koolide, eelkõige kõrgkoolide lõpetajad on üks olulisemaid personali värbamise sihtgruppe, mille aktuaalsus on tänases tööturu olukorras jõuliselt suurenenud. Mulle endale tundub, et täna pakutakse ettevõtetes praktika võimalust tunduvalt rohkem kui veel mõned ajad tagasi. Targasti teevad need ettevõtted, kes on otsustanud investeerida just noorte palkamisse – sest nii on võimalik saada endale kaasaegsete teadmiste, uute ideede ja suure töötahtega uus töötaja!
Ernst & Youngi tööpakkumine jäi silma tegelikult lausa mitmel põhjusel: (1) nad pakuvad tööd praktikantidele, (2) toovad kuulutuses välja selle, et neid on nimetatud maailma üheks atraktiivseimaks tööandjaks ja (3) on vaeva nähtud töökuulutuse visuaaliga ning juba seepärast eristuvad enamustest pakkumistest.
Lisaks personaliotsingu portaalile on antud kuulutus välja toodud ka Tartu Ülikooli Facebook’i lehel.
Erinevaid mainekate tööandjate valimisi toimub ka meil siin Eestis: Äripäev koostab juba aastaid töötaja- ja peresõbralike firma konkursse, Instar EBC on ka paaril aastal üliõpilastelt uurinud nende eelistusi tööandjate osas, Emor on samuti juba mitmeid aastaid uuringud töötavate ja tööturule sisenevate inimeste ootusi, tuues omakorda välja mainekaid tööandjaid. Kui 2009. aasta oma magistritöö raames intervjueerisin ühte Emori uuringus mainekaks tööandjaks valitud ettevõtte personalijuhti, siis tõi ta omalt poolt välja, et nemad näiteks kajastavad oma tulemusi värbamiskuulutustes. Samas, kui vaadata tänaseid töökuulutusi, siis millegipärast ei kasuta enamus ettevõtteid seda eelist ära. Ei usu, et siinkohal on tegemist eestlase tagasihoidlikkusega – näiteks Eesti toodete tunnusmärke nagu Eesti parim toiduaine või tuntud Eesti maitse panevad tootjad ju uhkusega oma toodetele mõjutades nii otseselt tarbija ostukäitumist – nähes vastavat märki, ostad ju julgelt antud toodet. Kui tööandja tooks töökuulutuses välja, et tegemist on eelistatud töökohaga, siis usun, et ka inimesed kandideeriksid
Kellele Ernst&Youngi kuulutuses välja toodud mainekate tööandjate uuring rohkem huvi pakub saavad selle kohta lugeda Universumi lehel.
- Kui sinu ettevõttele on lähiajal väljastatud mõni üldtunnustatud tunnusmärk/auhind (nt Tööaja- ja peresõbralik ettevõte), siis lisa sellekohane info ka oma töökuulutustesse.
- Mõtle läbi, kas vakantset ametikohta saaks pakkuda ka üliõpilasele või vastsele kooli lõpetanule ning lisa sellekohane info ka kuulutusse. CVOnline’s on olemas ka eraldi praktika pakkumiste sektor.
- Praktika võimaluse pakkumine lisa võimalusel ka kooli karjäärikeskusesse, stendile või Facebooki lehele, lisaks soovitan uurida, kas koolil on olemas valdkonna üliõpilaste meililist, millele kool saaks sinu pakkumise edastada.
Postitaja: helo tamme kell 04:15 Kommentaare ei ole:
Räägi oma ettevõtte lugu videotöökuulutusega!
Audiovisuaalne töökuulutus on üks võimsamaid relvi inimeste kõnetamiseks. Tööandja saab sellesse põimida nii elu kui emotsiooni ning seeläbi jutustada lugu tööotsijale. Ettevõttele tekib sellest tulenevalt oma „nägu“ ja see omakorda aitab inimesel tööandjat nö inimlikumas valguses näha.
Kui muidu seostatakse audiovisuaalseid reklaame telereklaamidega, mis on ühed kallimad reklaamid üldse, siis õnneks tänapäeval on sellel olemas odavama alternatiiv ehk videotöökuulutus veebis.
Eelmisel korral Rkioski töökuulutuse juures puudutasin juba põgusalt antud teemat, kui aga see nädal nägin Rahmqvisti müügijuhtide otsingu töökuulutust, siis sain aru, et nad on otse naelapea pihta sellega tabanud: http://www.youtube.com/watch?v=poi78NocMCQ
Antud töökuulutuse muudab eriti isiklikuks see, et ettevõtte tegevjuht ise isiklikult astub antud töökuulutuses üles. Töökuulutusse on väga oskuslikult lisatud video, mida ei pea kuskilt kuulutuse kõrvalt otsima hakkama, piisab, kui klikata „play“ kolmnurksel nupul. Videolõigus esinev meesterahvas esineb väga enesekindlalt, demonstreerib oskuslikult plaastrit, jutustades oma ettevõtte lugu. Olulisem info, on täiendavalt kuulutuses ära trükitud: „Meil on ägeda disainiga innovatiivsed tooted. Töögraafiku saad koostada ise. Parimad teenivad meil peaministri palga“ - usun, et selline pöördumine kõnetab kõige enam just noori ja nooruslikke kandidaate.
Veidi õrna kohana tooksin aga välja plaastri demonstreerimise antud videolõigus: kui aus olla, jäi see väga elavalt meelde ning mingi hetk arvasin isegi, et tegemist on meditsiinilisi tarvikuid müüva ettevõttega. Eks selline kuvand tekkis just seetõttu, et (kui aus olla) ei ole mina sellisest ettevõttest just palju eelnevalt kuulnud ja ainus toode, mida visuaalselt presenteeriti jäi ka peale reklaami vaatamist veel elavana meelde.
- Tooda oma ettevõtte lugu rääkiv videotöökuulutus, mis lisaks sobiliku töötaja otsimisele aitaks ettevõtet reklaamida ja anda oma näo ja hinge.
- Kasuta videotöökuulutuse koostamisel võimalusel oma töötajaid – nii muudad selle veelgi isiklikumaks.
- Videotöökuulutuses välja toodud info too märksõnadega välja ka tekstkuulutuses – nii aitab see sisu paremini meelde jätta ning olulisema sõnumi eristada.
Postitaja: helo tamme kell 13:20 Kommentaare ei ole:
Töökuulutus sinu kaupluse või kioski vaateaknal
Mitmetes ettevõtete poolt avaldatud töökuulutustes, kus on kasutatud fotomaterjali, olen täheldanud käe žesti, kus inimesed näitavad pöidlaga üles. Just seetõttu valisingi käesoleva nädala töökuulutuste hulgast välja R-kioski kuulutuse, kus kaks rõõmsameelset noort naisterahvast näitavad mõlemad pöidlaga üles ja kutsuvad ettevõttesse kandideerima.
Pööran siinkohal tähelepanu sellele, et töökuulutuses ei ole välja toodud, mis ametikohale inimest kandideerima kutsutakse – lihtsalt mainitakse, et kui inimesele meeldib klienditeenindus, lisaks muudele kuulutuses nimetatud nõuetele, siis võiks kandideerida. Samas on suurelt ja sinises kirjas välja toodud „TULE TÖÖLE R-KIOSKISSE“ – jääb ikka silma küll ja teksti sisu arvestades on arusaadav, et otsitakse klienditeenindajaid.
Antud kuulutuse teeb veidi erilisemaks aga see, et lisaks on CVKeskuses avaldatud kuulutuse juures välja toodud ka videoklipp, mis kutsub inimesi kandideerima. Kuna kuulutus mingi hetk nii kui nii aegub, siis otsisin klipi YouTube-st ülesse ja lisasin siia: http://www.youtube.com/watch?v=-rf4RsZErno. Näha on, et sellised videotöökuulutused on üha enam ja enam populaarsust kogumas – kasutavad seda ka paljud teised ettevõtted nagu näiteks Statoil, Prisma jne. Miks see hea on? Esiteks annab see lühikese aja jooksul ülevaate organisatsioonist ja vakantsest ametikohast ning teiseks saab seda kasutada tavapärast töökuulutust toetava materjalina nii personaliotsingu portaalis, ettevõtte kodulehel kui ka Facebook-is, värbamisüritustel jne. Lisaks on see aga midagi tavapärasest erinevat ja jääb inimestele silma ning aitab seetõttu ka teistest paremini eristuda.
Mis mul antud ettevõtte puhul veel meeldib, on see, et ei ole piirdutud pelgalt töökuulutuse avaldamisega CVKeskuses ja välja on toodud konkursi info ka R-kioski kaupluse sissepääsuaknal – usun, et reklaamitakse mujalgi, lihtsalt mulle jäi antud kuulutus Magistrali Keskuses silma ja seepärast selle näite siinkohal välja ka toon.
Nüüd aga kuulutuses välja toodu käežesti juurde. Kui semiootiliselt tähendab pöial üles žest positiivest ja tunnustavat märki, siis tuleb arvestada, et see ei ole nii mitte kõigis riikides. Näiteks Iraanis, on sellel sama tähendus, mis keskmise sõrme näitamisel, Indias antakse aga nii märku, kui miski ei tööta. Tundud sotsiaalvõrgustiku lehel Facebook saab aga pöidla märgiga anda teada, kui miskit meeldib (ehk „like“-da). Meie tööturul jääb töötajaid üha vähemaks, mis toob endaga kaasa kindlasti ka suurema hulga võõrtööjõu sisenemise erineva kultuuritaustaga riikidest – eks tulevikus peavad töökuulutuste koostajad omama paremaid teadmisi semiootikast, hetkel aga saavad ehk enamus kuulutuse lugejaid sellest fotost aru nii, et tegemist on toreda töö ja laheda ettevõttega.
- Kui Sul on ees suurem värbamisprojekt, siis mõtle videotöökuulutuse, kui antud konkurssi täiendavalt toetava vahendi, koostamise peale.
- Avalda kuulutust erinevates kanalites; lisaks ajalehtedele ja personaliotsingu portaalidele vaata, kas saad kuidagi ka ettevõtte asukohta või tegevusala ära kasutada – lisada kuulutus näiteks vaateaknale või vastuvõtulauda.
- Kasutades kuulutuses fotomaterjali uuri eelnevalt semiootiliste märkide tähendust.
Postitaja: helo tamme kell 08:43 Kommentaare ei ole:
See nädal jäi telekast silma Denim Dream-i 2013 sügis-talv hooaja reklaam (panen siia ka lingi http://www.youtube.com/watch?v=WP78FHWjpa4): selline trendikas, lõbus ja värviline, kaks noort inimest mõnusalt rattaga sõitmas, kohvitamas, jutustamas... üks neist Koit Toome ja teine minu jaoks tundmatu blond noor naine.
Denim Dream-i reklaami võib tähelepanelikum liikleja märgata ka reklaamtahvlil Ülemiste ristmiku kaubanduskeskuse poolses osas, kus jällegi Koit ja blond tütarlaps istuvad trendikalt riietatuna valgel pingil.
Miks ma töökuulutuste blogis sellest kirjutan? Põldma Kaubanduse AS, ehk siis ettevõte, mille kaupluste hulka kuulub ka Denim Dream, otsib oma CVKeskuses avaldatud töökuulutusega kauplustesse müügikonsultante ning ka selles kuulutuse visuaalis on kasutatud armastatud laulja ja blondi tütarlapse fotot. Geniaalne!
Kui ettevõte tuleb juba nii kui nii välja uue reklaamikampaaniaga ja klõpsib selleks oma fotopanka uut materjali, siis igati mõistlik on seda ka oma töökuulutustes ära kasutada. On ju ka töökuulutused siiski kanal, mille kaudu ettevõte lisaks uute töötajate värbamisele, saab samuti oma tooteid/teenuseid reklaamida.
Nii, nagu ka reklaami üheks eesmärgiks on sihtgrupi informeerimine ja huvi äratamine, on see nii ka töökuulutuse puhul. Antud kuulutuses on atraktiivselt kirjeldatud ettevõtet, nimetades nii ettevõtte arengut kui kasvamist. Kandidaadile esitatavaid nõuded praktiliselt polegi, mis tähendab, et praktiliselt kõik inimesed, kellele antud kuulutus silma jääb ja huvi pakub, võiksid ka kandideerida. Lisaks on ettevõte leidnud palju erinevaid tegureid, mida suudavad inimesele pakkuda, alates toredate töökaaslaste kirjeldamisest, lõpetades soodustuste pakkumisega. Sinna vahepeale jäävad aga ka erinevad koolitused ja ühisüritused, mida kõike müügikonsultantidele pakutakse. Minu jaoks jääb antud kuulutse puhul liiga lahtiseks töötasu puudutav informatsioon – välja toodud vahemik on pea kahekordne ning tekib küsimus, kellele ja millist tunnitasu pakutakse, samas töötasu numbriline mainimine on kindlasti siinkohal parem, kui töötasu puudutava info täielik puudumine.
- Kasuta ettevõtte töökuulutustes reklaammaterjali, mida oled tootnud ettevõtte toodete/teenuste reklaamimiseks – loo oma fotopank.
- Mõtle läbi, mida erilist Sinu ettevõte oma töötajatele pakub ning too see töökuulutuses välja, näiteks ühisüritused kõigile töötajatele, soodustused partnerettevõtetes jmt.
- Maini töökuulutuses alati palka puudutavat informatsiooni – kuulutused, kus on töötasu teema välja toodud äratavad iga juhul rohkem tähelepanu, kui need, kus see puudub.
Postitaja: helo tamme kell 14:20 2 kommentaari:
Postitaja: helo tamme kell 20:00 1 kommentaar:
Võimalus eristumiseks: märgiste ja auhindade lisam...